lv lv sl nl lv en lv lv fi sv nl lv lv lv lv lv lv lv lv en lv lv lv lv lv lv fr lv lv lv lv lv hbs_lat lv lv lv lv lv lv lv sl lv lv lv lv lv lv lv lv lv lv lv lv lv lv lv lv lv lv lv lv lv lv en en lv lv lv lv lv lv lv nl lv lv lv de sv lv lv en en
Aizvadīts Baltijas jaunzirgu čempionāts konkūrā “Future Stars 2018” | lszaa.lv
Vietējās apdraudētās šķirnes – LSB
Šī gada 21. jūlijā jāšanas sporta centrā “Lielceri” notika Baltijas jaunzirgu čempionāts konkūrā “Future Stars 2018”, kas tika organizēts, lai noskaidrotu labākos Baltijas valstīs audzēto nacionālo sporta šķirņu jaunzirgus.
Čempionāts konkūrā jaunzirgiem notika trīs vecuma grupās – 5, 6 un 7 gadus veciem zirgiem, z/s Lielceri organizēto konkūra sacensību “Future Cup 2018 show jumping” ietvaros, veicot efektīvu pasākuma plānošanu un izmantojot jāšanas centra “Lielceri” moderno infrastruktūru, kā arī optimālo atrašanās vietu – pa vidu starp visām trīs Baltijas valstīm.
Sacensībās tika pārstāvētas Latvijas siltasiņu, Lietuvas jājamzirgu un Baltijas hanoveru zirgu šķines. Diemžēl, saspringtā sacensību grafika dēļ, nebija ieradušies neviens no Igaunijas sporta zirgu šķirnes pārstāvjiem, jo šajā pašā laikā norisinājās Igaunijas jaunzirgu čempionāts. Plānojot turpmāko sadarbību, jāvienojas par visām Baltijas valstīm piemērotu datumu un tas varētu būt augusta beigās, pāris nedēļas pirms Pasaules jaunzirgu čempionāta konkūrā Zangersheidē, Beļģijā.
Lai izceltu katru pārstāvēto Baltijas valstu sporta zirgu šķirni, tika apbalvoti labākos rezultātus ieguvušie zirgi un to audzētāji no katras šķirnes.
5-gadus veco zirgu konkurencē labākais Latvijas siltasiņu šķirnes zirgs bija Candy (t.Coleo HL, m. Barkarola PS, mt. Donald), audzētājs SIA Burtnieku zirgaudzētava. Labākais Lietuvas jājamzirgu šķirnes zirgs Kuba (t.Calgo, mt. Cattio), labākais Baltijas hanoveru šķirnes zirgs Perla (t.Perlas, mt. Meileinschtein).
Labākais 5 gadus vecais Latvijas siltasiņu šķirnes zirgs Candy (t.Coleo HL, m. Barkarola PS, mt. Donald), ar audzētāja SIA Burtnieku zirgaudzētava pārstāvi Jāni Jurašu un biedrības “Latvijas šķirnes zirgu audzētāju asociācija” valdes priekšsēdētāja vietnieci Aiju Galeju. Foto autors – Reinis Rudzītis.
Labākais 5 gadus vecais Lietuvas jājamzirgu šķirnes zirgs Kuba (t.Calgo, mt. Cattio). Foto autors -Dace Štrausa.
Labākais 5 gadus vecais Baltijas hanoveru šķirnes zirgs Perla (t.Perlas, mt. Meileinschtein).
6/7 gadīgo zirgu konkurencē labākais Latvijas siltasiņu šķirnes zirgs bija For Pleasure II (t.For Lorrado, m. Kualampura, mt. Kaptein Premium), audzētājs Ellada Kazašvili. Labākais Lietuvas jājamzirgu šķirnes zirgs Bailando (t.Borzomis, mt.Reglament), audzētājs Darius Jokubaitis. Labākais Baltijas Hanoveras šķirnes zirgs Carla D’OR (t.Coupe D’OR, mt. Bacardi), audzētājs Sigitas Petraitis.
Labākais 6 gadus vecais Latvijas siltasiņu šķirnes zirgs For Pleasure II (t.For Lorrado, m. Kualampura, mt. Kaptein Premium), audzētājs Ellada Kazašvili. Īpašniece un jātniece Anete Potošova. Foto autors – Reinis Rudzītis.
Labākais 6 gadus vecais Baltijas Hanoveras šķirnes zirgs Carla D’OR (t.Coupe D’OR, mt. Bacardi), audzētājs Sigitas Petraitis. Foto autors – Dace Štrausa.
Labākais 6 gadus vecais Lietuvas jājamzirgu šķirnes zirgs Bailando (t.Borzomis, mt.Reglament), audzētājs Darius Jokubaitis.
5 gadīgo zirgu rezultāti
6/7 gadīgo zirgu rezultāti
Baltijas jaunzirgu čempionāts ir iespēja parādīt un popularizēt Latvijas šķirnes zirgus nacionālā un starptautiskā mērogā, nesot šķirnes vārdu pasaulē.
Baltijas jaunzirgu čempionātu konkūrā “Future Stars 2018” organizēja Biedrība “Latvijas šķirnes zirgu audzētāju asociācija”, sadarbībā ar jāšanas sporta centru “Lielceri”, konkūra sacensību “Future Cup 2018 show jumping” ietvaros.
Projektu finansiāli atbalsta LR Zemkopības ministrija.
Asociācija izveidota ar mērķi uzlabot Latvijas zirgu šķirnes ģenētisko potenciālu, īstenojot efektīvu selekcijas darbu: sporta zirgu audzēšanā un ģenētisko resursu saglabāšanā.
Latvijas siltasiņu zirgu šķirnes sporta tipa zirgu skate “Rudens Pērle 2022”
No 2022.gada 1.septembra līdz 30.septembrim var pieteikties atbalstam lauksaimniecības dzīvnieku ģenētisko resursu saglabāšanai.
Latvijas vietējo apdraudēto zirgu šķirņu skate “Nacionālais dārgums 2022”
Mob. Tālr.: +371 2838 8360
Tālr./Fax.: +371 6797 1022
2018 © All Rights Reserved.